Sepiegids: Kupido heel aktief in ‘Arendsvlei’Met Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. Kupido heel aktief in ‘Arendsvlei’. (Foto: Skermgreep) Weekdae om 19:30 op kykNET Maandag 6 Februarie Gaby gee vir Wendy ŉ idee, terwyl haar planne vir Karen skok. Genevieve het ŉ nuwe prooi in haar visier, en Soekie het vrae vir Conrad. Ewa kry ŉ ultimatum. Dinsdag 7 Februarie Steve wonder of hy die grootste fout van sy lewe maak, terwyl Annelize en Louis baie seker raak van hulle saak. Uys bespreek Lexi se vrese met Zee, en shooters maak die tonge los. Woensdag 8 Februarie Genevieve wil die raad sien, en Bronwyn konfronteer Steve met inligting. Gaby besef sy het dalk vir Tertius onder die bus gegooi. Soekie weet wat sy moet doen. Donderdag 9 Februarie Wendy neem ŉ groot besluit, terwyl Genevieve wondere met haar heuningkwas verrig. Steve se liefdeslewe is ŉ ramp, en Conrad kry die DNS-toets se uitslag. Soekie het ŉ bondgenoot. Vrydag 10 Februarie Vrede word nie maklik bewerkstellig nie. Soekie gee vir Annelize ŉ voorsmakie van wat die toekoms kan inhou, en Tracy besef wat fout is met Uys. Ewa . Weekdae om 18:00 op kykNET en 18:30 op kykNET&kie Maandag 6 Februarie Nazeem wys sy romantiese kant. Die situasie in die Daniels-huishouding begin weer ongemaklik raak as gevolg van Angie. Linda neem beheer van sake sonder om dit eers met Bennie te bespreek. Dinsdag 7 Februarie Chris, Elana en AB maak gereed vir oorlog. Bennie probeer hard om met die veranderinge in sy lewe tred te hou. Ty besluit genoeg is genoeg, terwyl Zoe weereens besef dat sy ŉ besluit moet neem. Woensdag 8 Februarie Bennie ervaar die druk van verantwoordelikheid. Die drie braaiers sê mekaar die stryd aan terwyl Nazeem sy lyf skaars probeer hou. Donderdag 9 Februarie Bennie wroeg oor of hy moet trek of nie. Nazeem daag by Bridgette se huis op en dinge is ongemaklik. Ty voel sleg oor hoe dinge vir Angie uitgewerk het. Vrydag 10 Februarie Nazeem probeer iemand beïndruk, terwyl Linda ŉ drastiese besluit neem. Elana daag vir Chris uit en Angie onthul iets skokkends aan Wade. Maandae tot Donderdae om 18:30 op kykNET Maandag 6 Februarie Stilte maak ŉ keuse by ŉ kruispad makliker, terwyl Sanet by Jacques raad soek. Lettie het ŉ nuwe uitdaging vir Henry, en Christelle deel skokkende nuus met Johan. Dinsdag 7 Februarie Sanet verneder Meghan, en Rossouw bevind homself in die hel. ŉ DNS-toets gee aanleiding tot ŉ vergadering. Christelle is desperaat om die waarheid te bewys. Woensdag 8 Februarie Christelle neem drastiese stappe, terwyl Johan se ontdekking hom dieper die verderf inlei. Karla en Nina het ŉ groot uitval, en Henry lol met Lettie se plan. Donderdag 9 Februarie Anja waarsku Rossouw oor Christelle, terwyl Sanet haar probeer intimideer. Dit is die dag van die groot gala en Gys en Zelda sê mekaar die stryd aan. Maandae tot Donderdae om 19:30 op kykNET&kie Maandag 6 Februarie Thys en Gertie oortuig Beatrice om Anthony se aansoek te oorweeg. JP en Yvette se verhouding kry vlerke. Lionel vind iets groots uit wat die toekoms van die sokkerspan kan vernietig. Dinsdag 7 Februarie Thys en Gertie wil Anthony aanstel, maar Beatrice is onseker. Hein soek raad oor sy verhouding met Yvette. ŉ Voormalige sokkerster help Arendsvlei se span, maar daar is uitdagings. Woensdag 8 Februarie Ivy en Anthony is opgewonde oor hulle nuwe werk by Arendsvlei. Yvette betrap vir JP waar hy hande vashou met ŉ vrou in Mortlocks. Emile vertel vir Zane dat hy verlief is op twee vrouens. Donderdag 9 Februarie Witbooi hou aan om die Cupidos van nepotisme te beskuldig omdat hulle Anthony by die skool aangestel het. Emile en Ayesha beweeg nader aan mekaar. Yvette nooi JP vir ete.